stanford-oval/wikipedia huggingface dataset:
דל-קרניים כרמלי
מאפיינים

דל-קרניים כרמלי הוא צמח חד-שנתי זקוף, שגובהו נע בין 1.5 ל-2 מטרים. הוא מסתעף עם הרבה סוככים מרווחים ודליל בסוככונים. הצמח כולו מכוסה בשערות או בזיפים קצרצרים הדוקים הפונים כלפי מעלה, מה שגורם לפני השטח שלו להיות מחוספסים כאשר מעבירים את היד על גבעוליו כלפי מטה.
הגבעולים מעוגלים, זיפניים ומסתעפים בצורה דו-בדית, דהיינו הגבעול מפסיק לגדול וזוג סעיפים צדדיים ממשיכים לצמוח.
העלים מסורגים, ללא לוואים ועם פטוטרות גדולות, מורחבות בבסיסן בצורת נדן החובק את מפרק הגבעול.
העלים בעיקר בבסיס גזורים-מנוצים פעם אחת, לעיתים רחוקות העלים העליונים ביותר שסועים לשניים או אינם מחולקים. העלים מורכבים לרוב מ-5 עד 7 עלעלים רחבים שמרוחקים זה מזה ושפתם חרוקה או מאונה. מספר העלעלים קטן במעלה הגבעול וצורתם נעשית צרה. אורכם של העלעלים 3 עד 9 ס"מ ורוחבן 1 עד 3 ס"מ (זהרי). רוחב העלעל הסופי הוא 1 עד 3 ס"מ.
התפרחת היא סוכך מורכב, דליל, בעל 3 עד 7 סוככונים הנישאים על קרנות (עוקצים) מכוסות זיפים, מרווחות מפושקות ושונות באורכן זו מזו, הארוכות בין 5 עד 8 ס"מ. הבדלי הגודל בין קרנות הסוכך אינם סדירים ועל כן הם אינם יוצרים דגם מוגדר. אחרי הפריחה נוטות קרנות הסוכך מעלה וכלפי המרכז, הסוככים נצמדים זה לזה ושומרים על הפרודות עד הירטבם בגשם של השנה הבאה.
בבסיס הסוכך יש לעיתים מעטפת של 4 עד 5 חפים קטנים, צרים ומחודדים, שנושרים במהירות.
הסוככונים קצרי עוקץ, כמעט יושבים בחיק מעטפית של חפיות קטנות.
הפרחים לבנים, מפורדי עלי כותרת, דו-מיניים וזכריים (פולגמיים) ובעלי שחלה תחתית. פרחי ההיקף גדולים מהפרחים הפנימיים וא-סמטריים, הם ניכרים בעלי הכותרת החיצוניים שהם גדולים מהאחרים.
אונות הגביע 5.
הכותרת בת 5 עלים נפרדים מכוסים זיפים בצדם התחתון.‏ 5 האבקנים בסירוגין לעלי הכותרת.
השחלה תחתית, בת 2 עלי שחלה מאוחים ו-2 מגורות חד-זרעיות. בראשה נמצא כנית - גופיף שטוח או חרוטי המחולק בדרך כלל לשתיים ומפריש צוף. מן הכנית עולים 2 עמודי שחלה מפושקים ומורחבים בבסיסם לדיסקוס. הצופן מתפתח בבסיס עמוד השחלה והוא משותף לבסיס עמוד השחלה ולכנית.
הפרי דו-זרעון, המורכב מ-2 פרודות חד-זרעיות. דו-זרעון מהווה טיפוס של מפרדת, אלא שבעצם הוא פרי מדומה, כיוון שהוא מתפתח משחלה תחתית. בשלב הפרי הירוק הפרודות מעורות זו בזו באמצעות עמוד ביניים שהוא המשכה של מצעית הפרח ומכונה בשם קַרְפּוֹפוֹר, הן נפרדות במהלך ההבשלה זו מזו לאורך התפר - הוא שטח המגע שבין הפרודות ומשאירות ביניהן את הקרפופור
. הפרודות עגולות שטוחות, בעלות שולים נפוחות, שעירות ובלתי נפתחות. הפרודות פחוסות מגבן ולא פחוסות מצדן ונראות כמטבע שקוטרו 7 עד 8 מ"מ.
כל פרודה בעלת 5 צלעות ראשיות (שמהן 3 עוברות במרכז הפרודה ו-2 בשוליה) בהן עוברים צרורות צינוריות. ברווחים שבין הצלעות הראשיות עוברים בקליפת הזרעון ביבים של שמנים. בין הצלעות הראשיות האלו עוברות 4 צלעות משניות. בחריצים שבין הצלעות או מתחת לצעות המשניות עוברות ביבי שמן. הביבים של השמנים הם בעצם חללים בין תאיים מיוחדים מוארכים (לא כדוריים) שאוגרים את השמנים המופרשים. החללים נוצרים על ידי התרחקות של דפנות תאים זה מזה.
בראש הפרי 2 עמודי שחלה משתיירים.
הפירות אינם נושרים עד עונת הגשמים הבאה. הם זקורים ומוקפים בקרנות הסוכך, שנצמדות זו לזו ושומרות עליהם.
הפרי מוקף מלל קרומי רחב ושטוח, וכולו מכוסה שערות הדוקות.
העלווה צומחת מתחילת נובמבר ועד תחילת מאי. פריחה מסוף מרץ ועד תחילת יולי. פרי ירוק בסוף אפריל, פרי בשל בסוף מאי ופרי בהפצת זרעים מאמצע יוני.
בית גידול ותפוצה

התפוצה העולמית דל-קרניים כרמלי היא מזרח ים-תיכונית ומצומצמת למערב קפריסין, לסוריה, לירדן ולישראל.
מין זה גדל בעיקר בבתי-גידול טבעיים, בשדות-בור ובחורש פתוח, אך גם בקרבת האדם, בבתי גידול מופרעים, במיוחד בצידי דרכים. הוא נפוץ בחבל הים תיכוני בצפון הארץ במיוחד באזורים הררים גשומים (מעל 550 מ"מ בשנה) של הכרמל, הגליל וצפון הגולן. הוא סימן טוב לחורש לח של אלון מצוי. בהרי יהודה הוא הופך למין נדיר.
בישראל הוא נפוץ בגולן, בבקעת חולה, בגליל העליון, בכרמל ובחוף הכרמל; מצוי בשומרון, בשפלה, בגליל התחתון, בבקעת כנרות, בעמק יזרעאל, ובחוף הגליל; נדיר בהרי יהודה; ונדיר מאוד בחרמון, בגלבוע, בבקעת בית שאן, בעמק עכו, בשרון, בערבות הירדן ובעמון.
גלריה

פירות ירוקים של דל-קרניים כרמלי
עלה מנוצה של דל-קרניים כרמלי
עלה בחלק העליון
מבט תחתי על סוכך
דל-קרניים כרמלי עלה נוף הצמח
אבקנים בסוככון של דל-קרניים כרמלי
5 אבקנים בפרח של דל-קרניים כרמלי
כנית ושני עמודי שחלה של דל-קרניים כרמלי
הערות שוליים

1 2  Tordylium carmeli (Labill.) Al-Eisawi, POWO plants of the World Online. Published on the Internet, ‏10-2023
1 2  Tordylium Tourn. ex L., POWO plants of the World Online. Published on the Internet
1 2 3  דל-קרניים כרמלי, באתר צמחיית ישראל וסביבתה
↑  צמחי ארץ ישראל – שמות המשפחות והסוגים, 1946, עמ' 44
1 2 3 4 5 6  נעמי פינברון-דותן, אבינעם דנין, המגדיר לצמחי בר בארץ ישראל, ירושלים: כנה, 1998, עמ' 493-494
1 2 3 4 5 6 7  מיכאלי זהרי, מגדיר חדש לצמחי ישראל, מהדורה חדשה ומורחבת, תל אביב: עם עובד, 1998, עמ' 318, 336
1 2 3  א. פאהן, אנטומיה של הצמח, מהדורה שניה, מורחבת ומעודכנת, תל אביב: הוצאת הקיבוץ המאוחד, 1987, עמ' 167, 530, 562
↑  א. פאהן, ד. הלר, מ. אבישי, מגדיר לצמחי התרבות בישראל, תל אביב: הוצאת הקיבוץ המאוחד, 1998, עמ' 319
תקריב של סוכך של דל-קרניים כרמלי
תקריב של סוככונים של דל-קרניים כרמלי
תקריב של פרי
נדן העלה של דל-קרניים כרמלי
דק-פרי מכונף

| דק-פרי מכונף |
| --- | --- |
 דק-פרי "אורנג' ג'וּבּילי"
מיון מדעי
ממלכה:: צומח
מערכה:: בעלי פרחים
מחלקה:: דו-פסיגיים
סדרה:: צינוראים
משפחה:: ביגנוניים
סוג:: דק-פרי
מין:: דק-פרי מכונף
תת־מין:: Tecoma fulva subsp. guarume
שם מדעי
 Tecoma Juss. ‏קנדול
דק-פרי מכונף (שם מדעי: Tecoma fulva subsp. guarume, שם נרדף: Tecoma alata) הוא שיח או עץ נמוך תרבותי בישראל, ירוק-עד וזקוף, המתאפיין בפרחים כתומים דמויי חצוצרה (מכאן שמו העממי Trumpetbush) או משפך ובפירות ארוכים ודקים במיוחד ועליו מנוצים עם 11 עד 17 עלעלים. מין זה משתייך למשפחת הביגנוניים מוצאו הטבעי בדרום-מערב פרו, במיוחד באזורים טרופיים יבשים ועונתיים. בישראל, תת-מין זה אוקלם כעץ נוי והוא כולל את הזן המוכר דק-פרי 'אורנג גובילי' (Tecoma Orange Jubilee). חשוב להבחין בין דק-פרי מכונף לבין דק-פרי זקוף, אשר נפוץ גם הוא אך בעל פרחים צהובים ועלים מנוצים עם 5 עד 9 עלעלים.
השם המדעי Tecoma מגיע מהשפה הילידית נהואטל (שפתם של בני האצטקים), שבה המילה "tecomaxochitl" מתארת פרחים דמויי צינור כמו אלה שנמצאים בצמחים מסוג זה. שם המין fulva מתייחס לגוון כתום-חום בהיר בשפה הלטינית, ואילו שם תת-המין guarume נובע משמו בשפה הילידית של תושבי האזור. השם העממי הנפוץ trumpetbush משמעותו "שיח החצוצרה", והוא ניתן לו בשל צורת פרחיו הדומים לחצוצרה.
מאפיינים מורפולוגיים

דק-פרי מכונף (Tecoma fulva subsp. guarume) הוא שיח או עץ ירוק-עד, נמוך וזקוף, שמגיע לגובה של 3 עד 4.5 מטרים ורוחב של 2.5 עד 3 מטרים. הצמח פורח במכבדים של פרחים כתומים דמויי חצוצרה, בעוד שלמין הקרוב דק-פרי זקוף יש פרחים צהובים בוהקים עם עורקים אדומים, המוסיפים לאטרקטיביות שלו כצמח נוי.
העלים נגדיים ומנוצים פעם אחת, עם מספר בלתי זוגי של עלעלים נגדיים ומשוננים, בדרך כלל עם 5 עד 8 זוגות, כאשר העלעל הקיצוני גדול מעט יותר. העלעלים מוארכים, ירוקים ומבריקים, ואורכם נע בין 2 ל-5 ס"מ. ציר העלה צר ומכונף קלות.
התפרחות מופיעות באשכולות אמיריים או במכבדים מורכבים באורך של עד 17 ס"מ, ולעיתים יוצאות מחיקם של העלים הקיצוניים בענף.
הפרחים גדולים, באורך 3.5 ל-5 ס"מ, כתומים עם גוני צהוב ואדום ובולטים, ואינם סימטריים. עלי הכותרת מאוחים בבסיסם ליצירת צינור, ונושרים כיחידה אחת שלמה. צורתם דמוית צינור או משפך שנעשים צרים בהדרגה כלפי הבסיס. (בשונה מצורת הפרח האופיינית לדק-פרי זקוף, צורתו אינה דמוית צינור אלא דמוית משפך או פעמון שנעשים צרים בבת אחת כלפי הבסיס).
הפרחים כתומים עם גוני צהוב ואדום, בצורת צינור או משפך המתחדדים בהדרגה כלפי הבסיס.
האבקנים, ארבעה במספר, פוריים, חבויים בתוך הכותרת, ניצבים מתחת לצלקת כאשר לשכות המאבקים שלהם מפושקות. הם קבועים על צינור הכותרת ומסודרים בזוגות, כאשר זוג אחד ארוך משמעותית מהזוג השני. בנוסף להם, ממוקם פנימה יותר אבקן עקר (חסר מאבק), מנוון וקצר מהם.
השחלה גלילית וצרה, מכוסה בקשקשים עדינים ובעלת שתי מגורות, כאשר הביציות מסודרות בשני טורים בכל מגורה. עמוד השחלה דקיק עם צלקת בת שתי אונות. הדיסק (disc) שנמצא בין בסיס השחלה למצעית הפרח, מתפקד לרוב כצופן וצורתו בין ספל קטן (cupular) לכרית (pulvinate).
הפרי הוא הלקט נפתח, מוארך, המתחדד בקצותיו, כאשר הגביע משתייר. אורכו 5.5 עד 7 ס"מ ורוחבו 6 עד 8 מ"מ, מכוסה גבשושיות זעירות דמויות קשקשים דלילות ופזורות או גבשושיות נקודות רבות.
הזרעים דקים, דו-כנפיים, באורך של 5 עד 7 מ"מ וברוחב של 20 עד 25 מ"מ, כאשר הכנפיים קרומיות ומובחנות בחדות מגוף הזרע.
תנאי גידול והתאמה אקלימית

דק-פרי מכונף מעדיף שמש מלאה. הוא ישרוד גם בצל חלקי, אך אז מספר הפרחים יפחת. הוא סביל לקרקעות חוליות, חרסיתיות וסלעיות. קרקעות אלקליות מאוד עלולות לגרום לכלורוזיס, המביאה להצהבת העלים. שתילים צעירים דורשים השקיה תכופה לצורך התבססות השורשים, ולאחר מכן השיח עמיד יותר לבצורת. זהו צמח בעל צמיחה מהירה ונוטה למראה גבעולי ארוך. גבעולים ארוכים עם מרווחים גדולים יחסית בין העלים לאורך הגבעול, מה שגורם לו למראה מעט דליל בחלקים התחתונים.
דק-פרי מכונף גדל בצורה אגרסיבית יותר באקלים חם ולח, ויקפא בטמפרטורות נמוכות משתי מעלות צלזיוס מתחת לאפס. מומלץ לגזום אותו בסתיו המאוחר או בחורף כדי לשלוט בגובהו ובצורתו. השיח מתרבה באמצעות זרעים וייחורים.
טקסונומיה

המין דק-פרי מכונף הוא אחד משבעה מינים מהסוג דק-פרי. המין דק-פרי מכונף כולל 6 תת-מינים. רוב תת-המין נפוצים באזורים טרופיים יבשים עונתיים בדרום-מערב פרו, דרום בוליביה וצפון-מערב ארגנטינה, למעט אחד תת-המין הטיפוסי (Tecoma fulva subsp. fulva) הנמצא בעיקר במדבר או בשיחיות יבשות של פרו וצפון צ'ילה.
התת-מין דק-פרי מכונף גוארומה (Tecoma fulva subsp. guarume), נשוא הדף הזה, כולל את הזן המוכר דק-פרי 'אורנג גובילי' (Tecoma Orange Jubilee) שאוקלם בישראל בשנת 1997.
בישראל מוכר המכלוא דק-פרי 'סאנרייז' (T. fulva subsp. garrocha x T. stans angustata) שהוא מכלוא בין תת-מין של דק-פרי מכונף לבין תת-מין של דק-פרי זקוף.
הזן התרבותי דק-פרי זקוף 'וולקני' הוזכר במקורות מסוימים, אך אין עליו מידע כלל, וייתכן שהוא אינו זן רשמי או שאינו קיים בפועל כזן נפרד. במקרים כאלה, ייתכן שהשם נוצר או הוזכר בטעות, או שמדובר בזן נדיר שטרם תועד במאגרי מידע רשמיים. אולי הכוונה דק־פרי 'סאנשיין'.
הערות שוליים

1 2  Tecoma guarume DC., WFO: World Flora Online. Published on the Internet
↑  Tecoma fulva subsp. guarume (DC.) J.R.I.Wood, POWO plants of the World Online. Published on the Internet
1 2  סימה קגן, דק פרי 'אורנג' ג'ובילי', באתר צמיית הגן של סימה
↑  א. פאהן, ד. הלר, מ. אבישי, מגדיר לצמחי התרבות בישראל, תל אביב: הוצאת הקיבוץ המאוחד, 1998, עמ' 401-408
1 2  סימה קגן, דק־פרי 'סאנרייס', באתר צמחיית הגן של סימה

עלה מנוצה אופייני
שני זוגות אבקנים ואבקן עקר אחד
דויד מנגה

דויד מנגה (בצרפתית: David Manga; נולד ב-3 בפברואר 1989) הוא כדורגלן עבר צרפתי ששיחק בעמדת החלוץ.
קריירה

אביו של מנגה נולד ברפובליקה המרכז אפריקאית ואימו נולדה בקמרון. מנגה נולד בפריז, גדל והתחנך באקדמיה לצעירים של מועדון הכדורגל פריז סן-ז'רמן. בשנת 2007 עבר לאייזנשטאדט (אנ') מהליגה השלישית באוסטריה. בשנת 2008 חתם בקבוצת מינכן 1860 והצטרף לקבוצת המילואים של המועדון.
ב-15 באוגוסט 2011 חתם בפרטיזן בלגרד מליגת העל הסרבית. ב-21 בספטמבר 2011 ערך את הופעת הבכורה שלו במועדון במסגרת הגביע הסרבי נגד נובי פאזאר. ב-21 באפריל 2012 כבש את שער הבכורה שלו בקבוצה, בדקה ה-93 נגד סמדראבו. מנגה שותף בתשעה משחקי ליגה בעונה זו, ובסופה זכה עם הקבוצה באליפות.
בספטמבר 2012 הגיע מנגה לישראל, והושאל לקבוצת הפועל רמת גן מליגת העל. בעונתו הראשונה בקבוצה כבש 18 שערים בכל המסגרות וזכה עם הקבוצה בגביע המדינה, לאחר ניצחון על עירוני קריית שמונה במשחק הגמר, אך בתום העונה ירדה הקבוצה לליגה הלאומית.
ב-13 ביוני 2013 חתם מנגה לשלוש שנים בעירוני קריית שמונה. בעונתו הראשונה בקבוצה כבש 11 שערי ליגה ושלושה שערים במשחקי גביע המדינה, בו זכה עם הקבוצה לאחר ניצחון על מכבי נתניה במשחק הגמר. היה זה הגביע הראשון בתולדות המועדון והשני ברציפות של מנגה. בעונת 2014/2015 כבש שבעה שערי ליגה והיה שותף לעונה מוצלחת נוספת של הקבוצה, אשר סיימה במקום השני בליגה. לאחר שלא הצליח להתאושש מפציעה, בינואר 2016 שוחרר מהקבוצה. בפברואר 2016 עזב את ישראל וחתם בטרגו מורש, אך עזב אותה מיד לאחר מכן וחתם בברואה מליגת העל הבולגרית.
ב-24 בינואר 2017 חזר לישראל וחתם בהפועל אשקלון עד לסיום העונה. בתום העונה עזב את ישראל וחתם בזירה מליגת העל האזרית. ב-11 בינואר 2018 חזר להפועל אשקלון וחתם עד לסוף העונה. ב-15 באוגוסט 2018 חתם מנגה בלבדיאקוס היוונית.
קריירה > נבחרת הרפובליקה המרכז אפריקאית

מנגה הוא שחקנה של נבחרת הרפובליקה המרכז אפריקאית. ב-10 באוקטובר 2010 ערך את הופעת הבכורה שלו במדי הנבחרת, נגד נבחרת אלג'יריה במסגרת מוקדמות גביע אפריקה לאומות 2012.
תארים

אליפות: 2011/2012
גביע המדינה: 2012/2013
גביע המדינה: 2013/2014
אלוף האלופים: 2015/2016
הערות שוליים

↑  רועי זריהן, ‏רשמית: דויד מנגה חתם עד לתום העונה באשקלון, באתר ערוץ הספורט, 24 בינואר 2017
↑  אופיר סער‏, הפועל אשקלון: דויד מנגה ודובב גבאי ערכו אימון בכורה במועדון, באתר וואלה, 11 בינואר 2018
האי פיקניק

|  נתונים גאוגרפיים |
| --- | --- |
 מיקום:  האוקיינוס השקט 
 קואורדינטות:  48°37′39″N 122°57′30″W﻿ / ﻿48.6275°N 122.95833333°W﻿ / 48.6275; -122.95833333
 שטח:  6,193 מטר רבוע
 נתונים מדיניים
 מדינה:  ארצות הברית 
 אוכלוסייה:  2 (2000)
  (למפת וושינגטון מוגדלת) אולימפיה סיאטל ספוקיין טקומה ונקובר אוורט יאקימה בלינגהאם קנוויק ונאטצ'י קנדה א י י ד ה ו  אורגון האוק. השקט האי פיקניק(למפת וושינגטון רגילה) אולימפיה סיאטל ספוקיין טקומה ונקובר אוורט יאקימה בלינגהאם קנוויק ונאטצ'י קנדה א י י ד ה ו  אורגון האוק. השקט האי פיקניק
 
האי פיקניק (Picnic Island) מכונה גם האי שיפ (באנגלית: Sheep Island) והאי פלאוור (Flower Island) הוא אי באיי סן חואן במחוז סן חואן, במדינת וושינגטון שבארצות הברית. האי שוכן ממערב לאי אורקס.
שטח האי 6,193 מ"ר, וגובהו המקסימלי 7 מטרי מעל פני הים.
באי מתגוררים שני תושבים (נכון לשנת 2000).
הערות שוליים

↑  השם אומץ רשמית בשנת 1977
1 2  האי שיפ באתר הסקר הגאולוגי של ארצות הברית
פיצה בנוסח הוואי

| --- | --- |

פיצה הוואית עם נתחי אננס
 
 מאכלים
 סוג:  פיצה 
 על שם:  מותג 
 מוצא:  קנדה
 יצרן:  סם פאנפולוס (אנ')
 ממציא:  סם פאנפולוס 
 תאריך יצירה:  1962 
 מרכיבים עיקריים:  אננס, שינקן, רוטב עגבניות וגבינה
 
פרוסת פיצה פאן (אנ') מהוואי
פיצה הוואית, המכונה גם פיצת אננס, היא פיצה עם אננס, שינקן, רוטב עגבניות וגבינה. פיצה זו נחשבת לשנויה במחלוקת עקב שימוש באננס, דבר שנוגד כביכול עקרונות של פיצה מסורתית.
היסטוריה

סם פאנפולוס (אנ') טען כי יצר את הפיצה בנוסח הוואי הראשונה בצ'אתאם (אנ'), אונטריו, קנדה בשנת 1962. בהשראת המטבח הסיני אשר מערבב בדרך כלל טעמים מתוקים ומלוחים, התנסה פאנפולוס בהוספת אננס, בשר חזיר, קותלי חזיר ותוספות אחרות לפיצה. תוספת האננס לתערובת המסורתית של רוטב עגבניות והגבינה, לפעמים עם בשר חזיר או לפעמים עם בייקון, הפכה במהרה לפופולרית באופן מקומי ובסופו של דבר לתוספת עיקרית לפיצות ברחבי העולם.
בתקשורת הפופולרית

בשנת 2014 רשם מגזין טיים את הפיצה ההוואית ברשימת 13 הפיצות המשפיעות בכל הזמנים.
סיקורים

פיצה בנוסח הוואי הייתה הפיצה הפופולרית ביותר באוסטרליה בשנת 1999 - כ-15% ממכירות הפיצה.
סקר האריס משנת 2016 בקרב מבוגרים בארצות הברית הציג את האננס כאחת משלוש התוספות הפחות אהובות על פיצה, וזאת לפני אנשובי ופטריות.
הערות שוליים

↑  Helen Mann (February 21, 2017), Canadian inventor of Hawaiian pizza defends pineapple after Iceland's president disses fruit topping, CBC As It Happens. Accessed 19 May 2017
↑  Devon Scoble (5 באפריל 2016). "The History of Hawaiian Pizza". FoodNetwork.ca. {{cite web}}:  (עזרה)
↑  Sarah Begley, The 13 Most Influential Pizzas of All Time, Time (באנגלית)
↑  Steve Green (1999). PMQ Goes to Australia, Pizza Marketing Quarterly, Last accessed 7 February 2017
↑  Birth, Allyssa (23 בפברואר 2016). "Pepperoni Tops Americans' List of Favorite Pizza Toppings". The Harris Poll. Harris Interactive. אורכב מ-המקור ב-22 בפברואר 2017. נבדק ב-21 בפברואר 2017. {{cite web}}:  (עזרה)
איסט פלסטיין (אוהיו)

| --- | --- |

 מדינה:  ארצות הברית ארצות הברית
 מדינות:  אוהיו אוהיו
 מחוז:  קולומביאנה
 תאריך ייסוד:  1828 
 על שם:  פלסטין
 שטח:  8.162813 קמ"ר
 גובה:  305 מטרים
 אוכלוסייה:  ‏
  ‑ בכפר:  4,761 (1 באפריל 2020)
 קואורדינטות:  40°50′07″N 80°32′31″W﻿ / ﻿40.8353°N 80.5419°W﻿ / 40.8353; -80.5419 
 אזור זמן:  UTC -5:00
 http://www.eastpalestine-oh.gov/
  מפת מיקום  מפה מפורטת   (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה איסט פלסטיין(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה איסט פלסטיין(למפת אוהיו רגילה) קולומבוס קליבלנד סינסינטי טולידו דייטון ינגסטאון פארמה אקרון פ נ ס י ל ב נ י ה  וירג'יניה המערבית  קנטקי א י נ ד י א נ ה  מישיגן קנדה ימת איריאיסט פלסטיין(למפת אוהיו מוגדלת) קולומבוס קליבלנד סינסינטי טולידו דייטון ינגסטאון פארמה אקרון פ נ ס י ל ב נ י ה  וירג'יניה המערבית  קנטקי א י נ ד י א נ ה  מישיגן קנדה ימת איריאיסט פלסטיין  מיקום איסט פלסטיין במחוז קולומביאנה ובמדינת אוהיו  he tabBackground:;tabBorder:#aaa;defaultTab:0;
 
איסט פלסטיין (באנגלית: East Palestine) הוא כפר בצפון־מזרח מחוז קולומביאנה, אוהיו, ארצות הברית. בשנת 2020 עמדה האוכלוסייה על 4,761 תושבים. היישוב ממוקם על גבול המדינה עם פנסילבניה, 31 ק"מ דרומית לינגסטאון ו־64 ק"מ מצפון־מערב לפיטסבורג.
משנות ה־70 של המאה ה-19 ועד אמצע שנות השישים של המאה ה־20, היישוב היה בית לתעשייה גדולה של קרמיקה וייצור צמיגים.
משרד הדואר של איסט פלסטיין נבנה בשנת 1937 כחלק מהניו דיל.
היישוב נוסד בשנת 1828 כמכניקסבורג (Mechanicsburg), והתאגד ככפר בשנת 1875 תחת השם איסט פלסטיין על שם אזור פלשתינה המקראי. לאחר שהגיעה לאוכלוסייה של 5,000, פעלה איסט פלסטיין כעיר סטטוטורית משנת 1920 ועד 2011, אז חזרה למעמד כפר בגלל קיטון באוכלוסייה.
בשנת 2023 התרחשה באזור תאונת רכבת.
גאוגרפיה

הכבישים המהירים הבאים עוברים באיסט פלסטיין:
כביש 46
כביש 165
כביש 170
כביש 558
לפי הלשכה למפקד האוכלוסין של ארצות הברית, לאיסט פלסטיין שטח כולל של 8.16 קילומטרים רבועים. שני נחלים עוברים בכפר.
הערות שוליים

↑  "East Palestine village, Ohio". U.S. Census Bureau. נבדק ב-24 במרץ 2022. {{cite web}}:  (עזרה)
↑  "Post Office - East Palestine OH". The Living New Deal. נבדק ב-27 באפריל 2022. {{cite web}}:  (עזרה)
↑  McCord, William B. (1905). History of Columbiana County, Ohio and Representative Citizens. Biographical Publishing Company. pp. 330–331.
↑  "US Gazetteer files 2010". United States Census Bureau. אורכב מ-המקור ב-2011-02-20. נבדק ב-2013-01-06.
↑  "US Gazetteer files: 2010, 2000, and 1990". United States Census Bureau. 2011-02-12. נבדק ב-2011-04-23.
| --- | --- |
בקרת זהויות :  NLI: 987007566963105171  LCCN: n82145498  NARA: 10041873  VIAF: 130212804   WorldCat (עם VIAF): 130212804
דלת מסתובבת

דלת מסתובבת היא דלת המורכבת בדרך כלל מארבע או שלוש דלתות המחוברות יחד בציר מרכזי אחד ומסתובבות סביב ציר אנכי בתוך מתחם היקפי קטן. מתחם זה בנוי לרוב מזכוכית עגולה התואמת את היקף מעגל הסיבוב ופתוחה בשני צדדים - צד אחד הפונה אל פנים המבנה וצד אחד כלפי חוץ.
דלת מסתובבת בכניסה לגורד שחקים
דלת מסתובבת בכניסה לבית הדין הארצי לעבודה בירושלים
מבנה

דלת מסתובבת מורכבת בדרך כלל משלוש או מארבע כנפי זכוכית. הזכוכית מאפשרת לראות את האנשים המגיעים ממול. כאשר הדלת מסתובבת בצורה ידנית- על כל כנף מותקנת ידית המאפשרת דחיפה נוחה של הדלת. לעיתים מתקינים בדלת בקר מהירות מכני (גוברנור) שתפקידו למנוע סיבוב מהיר מדי של הדלת. ישנן דלתות מסתובבות המופעלות בצורה אוטומטית באמצעות הנעה של הציר – מלמעלה או מלמטה, או על ידי הנעה מהיקפה של הדלת בעזרת גלגל שיניים צידי. דלתות אלו מצוידות אומנם, בחיישני בטיחות, אך לפחות אדם אחד כבר נהרג מפגיעת דלת כזו.
במדינות בהן כיוון הנהיגה הוא בצד ימין של הכביש (כגון ישראל), דלתות מסתובבות יסתובבו על צירן הפוך מכיוון השעון. כך שאנשים יצאו ויכנסו תמיד מהדלת הימנית. לעומת זאת, במדינות בהן כיוון הנהיגה הוא בצד שמאל של הכביש (כגון בריטניה), דלתות מסתובבות יסתובבו בדרך כלל בכיוון השעון, אך לא תמיד.
בשנת 2006, הדלת המסתובבת הגבוהה בעולם הייתה מורכבת מארבע דלתות זכוכית בגובה 4.9 מטרים ובעלת חיישנים לשליטה על מהירות הסיבוב.
ישנן דלתות מסתובבות המיועדות למניעת מעבר ללא אישור. למשל, בשדות תעופה מותקנות דלתות מסתובבות חד כיווניות, כאשר אדם מנסה לחצות את הדלת מהכיוון השני – ולעקוף את הבידוק הביטחוני, ישנו חיישן בדלת המפעיל מעצור המונע את תנועת הדלת. מנגנון דומה פועל במחסום כניסה מסתובב, הגם שהמחסום אינו פועל כדלת שנועד להפריד בין פנים לחוץ.
היסטוריה

ב-22 בדצמבר 1881, נרשם בגרמניה פטנט מספר DE18349 על שמו של ה' בוקהאקר (H. Bockhacker) מברלין שנקרא: “Tür ohne Luftzug”, או: “דלתות ללא רוח פרצים”.
ב-7 באוגוסט 1888, נרשם בארצות הברית פטנט מספר 387,571 על שמו של תיאופילוס ון קאנל (Theophilus Van Kannel) מפילדלפיה שנקרא: “Storm-Door Structure” או: “דלת לסופות”. דלת זו הייתה בעלת שלוש כנפיים. ברישום הפטנט לא נרשם המונח דלת מסתובבת. בשנת 1889 אף קיבל על המצאה זו פרס – על תרומה לחברה, ובשנת 1899 הותקנה הדלת הראשונה המסתובבת מעץ.
יתרונות וחסרונות

הדלת המסתובבת מפרידה בין שני החללים באופן כמעט הרמטי בכל זווית שבה תהיה, ובכך היא עשויה לתרום לחסכון באנרגיה על חימום או מיזוג אוויר כאשר יש הבדלי טמפרטורה משמעותיים בין שני צידי הדלת. באותו האופן היא גם מפרידה אקוסטית בין הפנים לחוץ. בבית החולים הדסה עין כרם הותקנו דלתות מסתובבות כדי להפריד בין אזור ניתוחי המתים של בית הספר לרפואה לשאר בית החולים ובכך לאפשר לכהנים להיכנס לבית החולים מבלי לעבור על האיסור לכהן להיטמא למת.
דלתות מסתובבות יכולות להיות אמצעי ביטחון, כאשר הדלתות (הכנפיים) סמוכות אחת לשנייה, כך שנוצר חלל המאפשר מעבר של אדם אחד בכל פעם. ניתן גם להתקין את הדלתות מזכוכית חסינת ירי.
דלת מסתובבת מוגבלת במספר האנשים שיכולים לעבור בה בזמן נתון. יתרה מזאת, בעת בריחה המונית מתוך מבנה, עשויים אנשים מבוהלים הנמלטים מהמבנה לחוץ על שני צידי הדלת המסתובבת ובכך למנוע לגמרי יציאה מהמבנה. בעקבות השרפה במועדון קוקונט גרוב, בו נהרגו 492 איש, כיוון לא הצליחו לצאת דרך דלת מסתובבת חוקק במסצ'וסטס חוק הדורש להתקין ליד כל דלת מסתובבת דלת רגילה, או לחלופין לבנות את כנפי הדלת המסתובבת כך שיתמוטטו במקרה שמופעל עליהן לחץ – כך שהאנשים יוכלו לחמוק החוצה. במדינת ישראל, מחייב החוק התקנת דלת נוספת מלבד הדלת המסתובבת (דלת זו צריכה לעמוד בתנאים של דלת רגילה מבחינת רוחבה וכדומה).
דלתות מסתובבות בדרך כלל אינן נגישות למשתמשי כיסאות גלגלים ואינן שמישות למי שמניע עגלת תינוק או עגלת סחורה. על כן ליד רבות מדלתות אלה יש דלת רגילה. יוצאות מן הכלל הן דלתות מסתובבות רחבות במיוחד (בעלות כנפיים ארוכות ומכסות שטח רצפה רחב) המונעות בעזרת מנוע.
דימויים

"דלתות מסתובבות" (אנ') הוא כינוי בהקשר המדיני למצד בו עובדים בכירים מהמגזר הציבורי עוברים למשרות בכירות במגזר העסקי או הפרטי ולהפך, ובמיוחד למצב בו נבחרי ציבור או עובדים מהממשלה עוזבים את תפקידם הציבורי לטובת משרה אצל חברה פרטית הקשורה לתחום עליו היו אחראיים קודם לכן בתפקידם הציבורי. הכינוי מתייחסת בדרך כלל להקשר האתי, בו עלול להיווצר ניגוד עניינים כאשר עובדי הציבור נדרשים כחלק מתפקידם בממשלה לפעול כנגד מי שעלול להיות המעסיק הבא שלהם. דוגמאות למצב זה מצויות לעיתים בתחומים כמו פיקוח על הבנקים ובחברות ממשלתיות.
הדלת המסתובבת משמשת גם לציון של אדם המרבה להיכנס ולצאת. כך, מפלגות שנכנסות ויוצאות מהקואליציה זוכות לכינוי דלת מסתובבת.
בנוסף, דלת מסתובבת יכולה להיות קשורה גם למצב בו יש חילופי שלטון במדינה מסוימת, כאשר צד אחד של המתרס הפוליטי יורד וצדו השני של המתרס עולה וחוזר חלילה.
ראו גם

מחסום כניסה מסתובב
הערות שוליים

↑  About automatic door accident at Roppongi Hills - MORI BUILDING, web.archive.org, ‏2008-01-26
↑  נחום ברנע, הראש היהודי ממציא לנו פטנטים, דבר, 29 במאי 1968
↑  תקני דלתות מסתובבות
1 2 3  יואב קרני, ‏דלתות מסתובבות, יואב קרני, באתר גלובס, 5 במרץ 2011
1 2 3  מילון אבניאון - מה זה דלתות מסתובבות – פירוש המילה דלתות מסתובבות ,פרוש, הסבר, משמעות והגדרה, באתר www.milononline.net
↑  Ethics Commission, ממשלת איסלנד
↑  שמעו עליהם, דבר, 18 בדצמבר 1959
↑  וראו דברי מרדכי וירשובסקי על יגאל הורביץ, בשלמה גינוסר, חוסנה של הכנסת וחסינות חבריה, דבר, 12 בנובמבר 1979
איזבלה ובר

| --- | --- |

 לידה:  1987 (בת 38 בערך) נירנברג, גרמניה המערבית 
 מדינה:  גרמניה 
 השכלה:  האוניברסיטה החופשית של ברלין  ניו סקול  אוניברסיטת פקין  אוניברסיטת קיימברידג' 
 מעסיק:  גולדסמית'ס, אוניברסיטת לונדון, אוניברסיטת מסצ'וסטס אמהרסט, Political Economy Research Institute 
 www.isabellaweber.com
 
איזבלה מ. ובר (בגרמנית: Isabella M. Weber; נולדה ב-1987) היא כלכלנית גרמנייה.
קריירה

ובר היא פרופסורית חברה לכלכלה באוניברסיטת מסצ'וסטס אמהרסט, אשר התפרסמה בעיקר בשל כתיבתה על ההשפעה של פיקוח מחירים. ובר קוראת לאימוץ מדיניות של פיקוח מחירים אסטרטגי, מתוך תפיסה לפיה רווחים עודפים מביאים לפגיעה בכלכלה והחרפת אינפלציה. ובר אף טוענת שלאחר מלחמת העולם השנייה פיקוח מחירים אסטרטגי היה חלק מארגז הכלים הלגיטימי, ואכן הביא לתוצאות חיוביות.
ובר התפרסמה לראשונה לאחר שפרסמה מאמר בעיתון הגרדיאן בדצמבר 2021, ובו קראה לפיקוח מחירים אסטרטגי ככלי לבלימת האינפלציה. המאמר עורר סערה בקרב כלכלנים, כאשר חלקם, כולל פול קרוגמן, התנצלו מאז וטענו כי אכן יש מקום לשקול בנסיבות המתאימות מכסות על מחירים.
הגותה הכלכלית של ובר גורסת כי יש התייחסות חסר לגורם אותו היא מכנה "אינפלציית המוכרים" (במקום להתמקד בריסון הביקושים). רעיונותיה קנו להם שביתה ונתקבלו בקרב קהילת מדעני הכלכלה בשנת 2023, בעיקר באירופה. בנוסף למכסות המחירים ולחקיקה נגד הפקעת מחירים ככלי למלחמה באינפלציה, היא תומכת גם במיסי Windfall (קרי, מיסים בשיעור גבוה יותר על רווחים בלתי צפויים ומידיים).
באחד מפרסומיה, בחנה ובר התבטאויות של הנהלות תאגידים, ומצאה כי קיומן של סיבות להעלאות מחירים נתפסה כדבר חיובי בקרב הנהלות תאגידים, שכן אלה תפסו זאת כהזדמנות להעלות מחירים מעבר לשיעור הנדרש לכיסוי ההאמרה בעלויות או באינפלציה. זאת, בניגוד למודל הכלכלי הקלאסי, לפיו התחרות אמורה להביא לכך שאינפלציה לא תביא לעלייה בשיעור הרווח של החברות.